
 7.11.2009
 BG
 Официален вестник на Европейския съюз
 L 291/29
 РЕШЕНИЕ No 1/2009 НА СЪВЕТА ЗА АСОЦИИРАНЕ ЕС—ТУНИС
 от 22 октомври 2009 година
 за изменение на Решение No 1/1999 на Съвета за асоцииране ЕС—Тунис за изпълнение на разпоредбите по отношение на преработените селскостопански продукти, предвидени в член 10 от Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна
 (2009/819/ЕО)
 СЪВЕТЪТ ЗА АСОЦИИРАНЕ,
 като взе предвид Евро-средиземноморското споразумение за асоцииране между Европейската общност и нейните държави-членки, от една страна, и Република Тунис, от друга страна (1), наричано по-нататък „Споразумението“, и по-специално членове 10 и 80 от него,
 като има предвид, че:
 (1)
 С Решение No 1/1999 на Съвета за асоцииране (2) като се прилага член 10, параграф 2 от Споразумението се определя обособяването от Република Тунис на селскостопански компонент в базовите вносни мита за продуктите, изброени в приложение 2 към споразумението, които са с произход от Общността.
 (2)
 Член 10, параграф 4 от Споразумението предвижда, че Република Тунис премахва промишления компонент на митата, считано от влизането в сила на Споразумението през 1998 г.
 (3)
 Вследствие на трудностите, констатирани при прилагането на тарифното премахване на промишления компонент на митата, предвидено в член 10, параграфи 2, 3 и 4 от Споразумението по отношение на продуктите, изброени в приложение 2, в периода от 2003 до 2007 г. бяха проведени десет срещи на група от експерти от Комисията и от Република Тунис, в рамките на мандата, предоставен от Съвета за асоцииране.
 (4)
 Тази група от експерти стигна до заключение, че е уместно да се изменят обособяването на селскостопанския компонент в базовото мито, а вследствие на това и приложенията към Решение No 1/1999 на Съвета за асоцииране. Това изменение не следва да засяга базовите мита, нито графика за премахване, установени в Споразумението.
 (5)
 Уместно е това изменение да бъде направено с решение на Съвета за асоцииране,
 РЕШИ:
 Член 1
 Приложения I и II към Решение No 1/1999 на Съвета за асоцииране ЕС—Тунис се заменят съответно с приложения I и II към настоящото решение.
 Член 2
 Република Тунис, държавите-членки и Комисията, според случая, се задължават да предприемат мерки за изпълнение на настоящото решение.
 Член 3
 Настоящото решение влиза в сила в деня след приемането му от Съвета за асоцииране.
 Съставено в Брюксел на 22 октомври 2009 година.
 За Съвета за асоцииране
 Председател
 C. BILDT
 (1) ОВ L 97, 30.3.1998 г., стр. 2.
 (2) ОВ L 298, 19.11.1999 г., стр. 16.
 ПРИЛОЖЕНИЕ I
 Код по КН (1)
 Описание на стоките
 Мита към 1.1.1995 г.
 (в %)
 Селскостопански компонент
 (в проценти)
 0710
 Зеленчуци, неварени или варени във вода или на пара, замразени:
 0710 40 00
 – Сладка царевица
 43
 30
 0711
 Зеленчуци, временно консервирани (например посредством серен диоксид или във вода — солена, сулфурирана или с прибавка на други вещества, подсигуряващи временното им консервиране), но негодни за консумация в това състояние:
 0711 90 30
 – – – Сладка царевица
 43
 42
 1702
 Други видове захар, включително лактоза, малтоза, глюкоза и фруктоза (левулоза), химически чисти, в твърдо състояние; захарни сиропи